als_Latn dik_Latn sag_Latn
Foto/ Dashuria e Mimit për Holandën dhe… ca armatime në DurrësPostuar më: 04 October 2016 18:27
Prej dy-tre ditësh, banorët e qytetit të Durrësit janë bërë dëshmitarë të lëvizjeve të pazakonta në port. Anije të mëdha ushtarake janë ankoruar në këtë port dhe prej tyre kanë zbarkuar dhjetra kamionë ushtarakë të ngarkuar me pajime e armatime, helikopterë dhe mjete të tjera luftarake.
Sipas burimeve zyrtare, këto karvanë ushtarakë janë drejtuar drejt bazës së “Pashalimanit” në Vlorë, ku të premten do të ketë një stërvitje të përbashkët ushtarake.
Kaminoët në foto, me tabela dhe targa britanike, janë vetëm disa nga dhjetra të tjerë që tashmë thuhet se, kanë marrë rrugën drejt Jugut.
Kjo lëvizje e pazakontë, si dhe ardhja e ekspertëve ushtarakë rusë në Shqipëri, ka ngritur disa teori konspirative. Nëpër rrjete sociale nuk kanë munguar persona të caktuar, të cilët pretendojnë se, “armët kimike siriane kanë mbërritur në fshehtësi dhe trupat britanike, ruse dhe amerikane do të monitorojnë asgjesimin e tyre diku në afërsi të Bizës”.
Por ministrja e Mbrojtjes, Mimi Kodheli, pati sqaruar pak ditë më parë se ky grup ushtarakësh ndodhet në Shqipëri për një procedurë rutinë, veprimtari armëkontrolli në terrene sportive, që rrjedh nga detyrimet si vend anëtar i OSBE-së.
Kodheli siguroi se nuk transmetohet asnjë sekret ushtarak tek këto trupa.
Ndërkohë mjetet luftarake që kanë mbërritur dhe po vazhdojnë të zbarkojnë në portin e Durrësit, mund të jenë në kuadër të stërvitjes ushtarake “Joint Effort” që po zhvillohet në vendin tonë me pjesmarrjen e forcave amerikane dhe britanike.
Por sot ministrja Kodheli duket se ka pritur njw tjetwr mike tw dashur tw sajwn, por kwsaj here jo nga Britania, por Holanda.
“Vizita e sotme në #Tiranë e mikeshës dhe homologes sime holandeze Jeanine Hennis-Plasschaert dhe mbështetja e vendit të saj, është treguesi i radhës se #Shqipëria është shndërruar pa më të voglin dyshim në një vend të denjë anëtar të NATO.
Mbështetja e Mbretërisë së Vendeve të Ulëta në angazhimin e Shqipërisë në misionin e #NATO në Detin Egje, është më shumë sesa i rëndësishëm, aq më tepër që ky vend ka dhe drejtimin e këtij misioni.
Jo më pak e rëndësishme është edhe mbështetja e #Holandës për ngritjen e Qendrës së Ekselencës për studimin e luftëtarëve të huaj.
Si dy ministre Mbrojtjeje femra, nuk mund të mos flisnim për barazinë gjinore. Shqipëria ka 8 ministre femra dhe 30% e kolonelëve të sapograduar janë femra. Dhe jemi krenarë për këtë. 🇦🇱🇳🇱”,- shkruan ministrja Kodheli në profilin e saj në Facebook./Mapo.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn